33. schôdza NR SR - 1.deň - B. popoludní
Dátum: 2025-03-25
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

73. Milé kolegyne, milí kolegovia, možno niekto povie, že chceme zlákať Andreja Danka k nám do hnutia SLOVENSKO, jak ho ľutujeme, ale naozaj mi ho je ľúto, lebo naozaj on vybudoval tú stranu, on zabezpečil, aby pán Kotlár riešil tie covidové situácie, aj keď covid nebol. Takže to je naozaj človek, ktorý dokázal v živote veľmi veľa, a mne je to ľúto, čo mu spravili. A ja to chcem povedať, naozaj, zobrali mu všetko. Ale poďme k pánovi Rašimu. Mne sa strašne páčilo, keď pán Migaľ vystúpil a v rozhovore tuná s pánom Dubécim a s pánom Šimečkom keď boli, tak sa zhodli na tom, zhodli sa na tom, že pán Raši nie je vhodný za predsedu parlamentu. No a vzápätí po tom, ako sa na tom zhodli, tak pán Migaľ išiel k pánovi Ficovi a pán Fico povedal, že škoda, že si to v tej, v tom HLAS-e a v tej SNS-ke nevedia upratať a musím to upratať ja. No a Fico to upratal geniálne! Vydieračov, o ktorých povedal, že sú vydierači, tak z vydieračov spravil ministrov. Je tu v sále niekto, kto by ste povedali o niekom, že je vydierač, a vy ho zamestnáte? Vy zamestnáte vydierača, vy dáte flek vydieračovi? Povedzte mi, kto z vás by ste zamestnali vydierača. A Fico, bum ti ho tam. Dal vydieračom kšefty. Ja, Andrej, prepáčte, ale naozaj stále sa budem k vám vracať, pretože vy ste bojovali, Andrej, o ten, pán Danko, lebo keby tu bol Gašpar tak ma už vyhodí. (Prerušenie vystúpenia predsedajúcim.) Danko, Andrej, podpredseda NR SR Ale bavíme sa o Rašim. Pročko, Jozef, poslanec NR SR No ale s Rašim, prepáčte, Raši VÁS straší. Vo dne aj v noci. A už vám nie je pomoci. Stratili ste funkcie, stratili ste moc, príď mi Bože, Dankovi, na pomoc. (Prerušenie vystúpenia predsedajúcim.) Danko, Andrej, podpredseda NR SR Ide vám. Pročko, Jozef, poslanec NR SR Ide, ide mi karta, lebo ja nemám funkciu, ja nemám fleky. (Povedané s pobavením. Potlesk.) Takže, Andrej, viete, stále ste vy ten tu, ktorého, a najmä Fico riadne, ako to len holub z výšky, viete? Ako ten holub z tej výšky. Dostali ste po takej papuli. Ja na vašom mieste by som možno do toho hnutia SLOVENSKO išiel. Zoberte hore tých, jeho nie, neberte, lebo ten mi vyšetrí všetko, aj gynekológiu. (Povedané s pobavením.) Ale zoberte niektorých takých tých normálnejších z tej vašej strany a položme túto vládu. Pretože toto je strašné. Ešte raz, ministrov máme vydieračov, vydieračov a Raši, ktorý už ste to počuli od Igora Matoviča, už ste to počuli viacerí. Raši, ktorý kšeftoval dávnejšie, kšeftoval aj teraz, sa stane predsedom parlamentu. Vo vyspelej demokratickej spoločnosti, keby sa dozvedela verejnosť, verejnosť, že si minister dohodil kšeft pre svojho rodinného príslušníka, tak v tej demokratickej spoločnosti by ho tá verejnosť, tá občianska verejnosť zožrala. U nás, viete, čo povedia? No, radšej tam budem mať zlodeja v tom parlamente predsedu. A toto je Slovensko, toto ste vy, občania Slovenska! A to ešte počkajte, ako sa bude konsolidovať. Po tom všetkom, ako si tu upratali tých 79, vydierači nám budú vládnuť a ako tu teraz, ako tu teraz bude 79 poslancov zase hlasovať za tie veci, ktoré vám, Slováci, budú ubližovať. Uvidíte, aká príde konsolidácia a už teraz na vás čo príde. My sme mali dneska na hospodárskom výbore veci, o ktorých nechcem hovoriť, ale budem, pôjdem do rozpravy. Ale to je čistá katastrofa, čistá katastrofa, čo tu stvárajú! Naša vláda Slovenskej republiky na čele s Robertom Ficom si to upratala. Áno, budeme mať pokoj v parlamente. Pokoj taký, že zase... ozaj, kto bude ukazovať, keď tam Huliak, Huliak im tam ukazoval, kto bude ukazovať? Andrej, budete ukazovať? (Rečník sa obrátil smerom k predsedajúcemu.) Dobre, Andrej bude ukazovať. Ale je to čestný človek ten Andrej, stále sa k nemu vraciam. Všimnite si, ako mu urobili zle... Servus, teba som dávno nevidel. ... Ako mu urobili zle a predsa ten Andrej drží tú líniu. Je to čestný človek, charakter charakterný, najväčší. Moja rozprava je o pánovi, ktorý tu teraz bude zvolený za predsedu slovenského parlamentu. A už dnes, zase budem spomínať Igora Matoviča, už dnes Igor Matovič rozprával, že poslanec Národnej rady, keď prisahá, keď tu prisahá, tak prisahá na svoju česť. Na svoju česť, že sa bude, že bude robiť všetko pre to, pre blaho Slovenska. Ale máme tu novú takú tendenciu, máme tu novú stranícku líniu, že chránime svoje rodiny. Chránime svoje rodiny. Nepriznám si majetok, lebo budem chrániť svoju rodinu. Výborné, výborné! A smerácki voliči: Áno, veď si chráni rodinu, veď to je človek, veď kto si nechráni rodinu? No tak pán Raši tiež si chráni rodinu. No nebudete si chrániť švagra, nedáte zarobiť švagrovi? Veď dobrý švagor, preboha, veď to je sestra spokojná, švagor spokojný, celá rodina spokojná. Tak aj Raši si chráni svoju rodinu. Veď v podstate každým kšeftom, čo sa tu deje, si chránia svoje rodiny. Takže tendencia chránim si svoju rodinu je v slovenskom parlamente a vo vláde Slovenskej republiky naozaj bonmot, motto tohoto volebného obdobia. Chránim si svoju rodinu, lebo kradnem. Za komunistov bolo, pamätáte si, kto nekradne, okráda svoju rodinu. Teraz... (rečník sa obzerá za seba) chránim si... tu sa nesmie telefonovať, povedzte mu tam vzadu potom, ale kľudne... (Prerušenie vystúpenia predsedajúcim.) Danko, Andrej, podpredseda NR SR Pán minister, nemôžeme telefonovať v sále, pán Pročko má výnimočne pravdu. Nech sa páči. Pročko, Jozef, poslanec NR SR Ne, ne, ne, nech si odtelefonuje, určite volá on Haščákovi. Haščákovi voláte? Haščákovi? Nie, kľudne, volajte, však vy môžte, vy ste minister. Mňa by Gašpar poslal do kelu! Šaško, skryte sa dozadu! On môže, on je minister. Aby nemohol tu telefonovať?! To je to, kto tu rozprával, aha, Veronika Remišová rozprávala o tej rovnosti, že jak sa správajú, jak jedného sekajú, jak jedného dajú vyniesť vonku a dôjde sem Šaško, čo(?), kto(?), ja som(?), ja nemôžem. Hanba, vy ste fakt, hanba vám všetkým, koľkí ste tu! Zakončím moje vystúpenie v rozprave. Strana HLAS je strana biznismenov. Je to strana, ktorá sa odlúčila od Roberta Fica, pretože strana HLAS povedala, že ona vie, kto je Fico, strana HLAS vie, čo tu Fico porobil, a už si nikdy nikto zo strany a hlavne Peťulo si nikdy nesadne s Ficom za jeden stôl. Keď ich postavíte vedľa seba takto (rečník sekal pravou rukou najprv zľava doprava a potom späť), tých v strane HLAS, ako keby ich jedna mater mala. Oni majú ešte aj účesy rovnaké. Biznismeni! Čiže strana HLAS bude mať teraz pekného opáleného predsedu parlamentu, ktorý pekne svojej rodine, bude si ju chrániť a pekne tá jeho rodina bude zarábať. Ale potvrdím Igorove slová naozaj, že ja som hlboko presvedčený, že Slováci vidia, čo robíte, a darmo tu papagájujete a darmo príde Bartek do televízie a rozpráva: My robíme pre Slovensko, my budeme pre Slovensko robiť, my sme tá strana, ktorá bude robiť, my robíme jediní pre Slovensko, my sme tí, ktorí sú krásni, pekní a mladí, my sme tí úžasní, vynikajúci, my sme najlepší na svete. Toho tak napapagájovali, že to neni možné. Takže ja som hlboko presvedčený, že ľudia to vidia, že ľudia vidia, čo sa tu deje, ja som hlboko presvedčený, že dostanete vo voľbách nakladačku, vaše preferencie ide dole, ale preto, preto to dostanete tú nakladačku, lebo tam máte Migaľa, ktorý rozprával, že on je charakterný človek, že on nechce funkcie. Máte tam Pellegriniho, ktorý je stále, on nie je prezidentom Slovákov, je to prezidentom, prezident HLAS-u a koalície. Máte tam ľudí, ktorí kšeftujú. Dostanete od Slovákov to, čo si zaslúžite! Ďakujem veľmi pekne. A, Andrej, je mi vás ľúto.